סופיאן בופאל

**סופיאן בופאל** (בערבית: **سفيان بوفال**; נולד ב-17 בספטמבר 1993) הוא כדורגלן צרפתי ממוצא מרוקאי המשחק בעמדות הכנף והקשר ההתקפי בלה האבר  מליג 1 ובנבחרת מרוקו.

## ראשית חייו
בופאל נולד בברובע ה-17 של פריז להורים ממוצא מרוקאי. הוא קיבל אזרחות צרפתית ב-31 בינואר 2006 וגדל בעיר אנז'ה.

בופאל התמודד בצעירותו עם בעיות בהתפתחותו הפיזית שבאה שלידי בגובה ומשקל נמוכים ביחס לילדים ונערים אחרים בגילו. בגיל 17 הוא התנשא לגובה של פחות מ-1.45 מטר. לקראת סוף גיל ההתבגרות חווה קפיצה משמעותית בגובהו והגיע לגובה 1.75 מטר - גובהו הנוכחי.

## קריירת מועדונים
### אנז'ה
לאורך כל שנותיו בנוער שיחק בופאל בנוער של אנז'ה. הוא ערך את ההופעה הראשונה שלו בבוגרים בגיל 18 בלבד כשהחליף את  בדקה ה-81 במסגרת המחזור החמישי של ליגת המשנה בצרפת לעונת 2012/2013 בהפסד 1-0 ל. בעונה שלאחר מכן, עונת 2013/2014 ביסס בופאל את מעמדו בקבוצה, הוא שיחק כ-28 משחקי ליגה (32 סך הכול) ובישל שני שערים.

בופאל נמנה עם סגל הקבוצה שהעפיל לליגה הראשונה בצרפת בעונת 2014/2015, ורשם ארבעה כיבושים ושלושה בישולים במסגרת הליגה, עד שעבר לליל במסגרת חלון ההעברות של ינואר.

### ליל
ב-9 בינואר 2015 עבר בופאל לליל מאנז'ה תמורת סכום העברה של כ-3 מיליון אירו. הוא כבש 3 שערים ובישל שישה ב-14 הופעות ליגה בעונת 2014/2015. עונה שלאחר מכן, עונת 2015/2016, הייתה עונת הפריצה בקריירה שלו, כשכבש 12 שערים ובישל ארבעה שערים ב-35 הופעות בכל המסגרות.

### סאות'המפטון
ממוזער|בופאל במדי סאות'המפטון, 2017|200px
ב-29 באוגוסט 2016 נרכש בופאל על ידי סאות'המפטון בכ-16 מיליון אירו, סכום שיא באותו העת עבור המועדון, וחתם על חוזה לחמש שנים.

ב-26 באוקטובר 2016 כבש את שער הבכורה שלו במדי הקבוצה בדקה ה-66 בניצחון 1-0 על סנדרלנד במסגרת גביע הליגה האנגלי. בסך הכול כבש בופאל בעונת 2016/2017 רשם בופאל שני שערים ובישול אחד ב-30 הופעות בכל המסגרות.

בעונת 2017/2018 רשם 30 הופעות בכל המסגרות, בהן כבש שני שערים ובישל שניים (כולם בליגה) כשאחד מתוכם נבחר לשער העונה בפרמייר ליג, שער אותו כבש בניצחון 1-0 מול וסט ברומיץ' אלביון ב-21 באוקטובר 2017.

#### סלטה ויגו (השאלה)
ב-20 ביולי 2018 לאחר שלא היה בתוכניותו של המאמן מארק יוז, הושאל בופאל לסלטה ויגו ורשם 35 הופעות ליגה, 3 שערים וכ-4 בישולים.

ביוני 2019 חזר בופאל לסאות'המפטון לקראת עונת 2019/2020 ורשם כ-25 הופעות בכל המסגרות, שער אחד (אותו כבש בגביע האנגלי) ושני בישולים.

### חזרה לאנז'ה
ב-5 באוקטובר 2020 חזר לקדנציה שנייה באנז'ה הצרפתית בהעברה חופשית.

### א-ריאן
ב-31 בינואר 2023 עבר למועדון א-ריאן הקטרי בעבור דמי העברה של כ-6 מיליון אירו עם חוזה לשלוש שנים וחצי.

### רויאל אוניון סן-ז'ילואז
ב-3 בספטמבר 2024 חתם בהעברה חופשית ברויאל אוניון סן-ז'ילואז הבלגית בחוזה לשנתיים.

### לה האבר
ב-14 בינואר 2026 חזר לצרפת וחתם בלה האבר.

## קריירה בינלאומית
ב-26 במרץ 2016 ערך את הופעת הבכורה שלו במדי נבחרת מרוקו במסגרת מוקדמות גביע אפריקה לאומות 2017 מול נבחרת כף ורדה.

בופאל ייצג את נבחרת מרוקו בגביע אפריקה לאומות 2019.

ב-12 באוקטובר 2021 הבקיע את שער הבכורה שלו במדי הנבחרת במסגרת מוקדמות מונדיאל 2022 בניצחון 4-1 על נבחרת גינאה לאחר שעלה כמחליף בדקה ה-73.

בנובמבר 2022 זומן לסגל המורחב של הנבחרת לקראת משחקי מונדיאל 2022.

## תארים
;ליל
* גביע הליגה הצרפתי (סגנות): 2015/2016

;סאות'המפטון
* גביע הליגה האנגלי (סגנות): 2016/2017

;רויאל אוניון סן-ז'ילואז 
* ליגת העל הבלגית: 2024/2025

### אישיים
* : 2016
* שער העונה בפרמייר ליג: 2017/2018
* שער העשור של סאות'המפטון: 2010–2020

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלני מונדיאל 2022
קטגוריה:צרפתים ממוצא מרוקאי
קטגוריה:כדורגלני אנז'ה
קטגוריה:כדורגלני ליל
קטגוריה:כדורגלני סאות'המפטון
קטגוריה:כדורגלני סלטה ויגו
קטגוריה:כדורגלני א-ריאן
קטגוריה:כדורגלני רויאל אוניון סן-ז'ילואז
קטגוריה:כדורגלני לה האבר
קטגוריה:כדורגלני נבחרת מרוקו
קטגוריה:מרוקאים שנולדו ב-1993